**2. napirend**

**E L Ő T E R J E S Z T É S**

**Balatonhenye Község Önkormányzata Képviselő-testületének**

 **2021. november 15-én tartandó rendkívüli ülésére**

**Tárgy:** **Balatonhenye község településtervének elkészítése**

**Előterjesztő**: Kulin Miklós György, polgármester

**Előkészítette:** Cséri Mónika, műszaki ügyintéző

 Jogszabállyal nem ellentétes

 dr. Szabó Tímea

 Előterjesztő címzetes főjegyző

Tisztelt Képviselő-testület!

# A 2021. július 1. napján hatályba lépett településtervezéssel összefüggő egyes törvények módosításáról szóló 2021. évi XXXIX. törvény módosította a településrendezési eszközökre vonatkozó rendelkezéseket, miszerint két tervtípus jelenik meg: településfejlesztési terv és településrendezési terv (együttesen: településterv). Ezek tartalmi követelményeit a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet (Korm.rendelet) határozza meg.

A Miniszterelnökség megbízásából, a Magyar Falu Program pályázati felhívásaival összhangban eljáró Lechner Tudásközpont Nonprofit Korlátolt Felelősségű Társaság, mint támogató pályázatot hirdet minden Magyarország területén működő, 5000 fő lakónépesség alatti, a Terület-, és településfejlesztés Operatív Program Pluszból településtervezési feladat ellátásához támogatást igénybe nem vevő önkormányzat számára a kistelepülési településtervek elkészítésének támogatására.

A támogatott tevékenység a Korm.rendeletnek megfelelő településterv elkészítésével összefüggő tervezői és szakértői feladat elvégzése.

A maximálisan igényelhető támogatási összeg a Pénzügyminisztérium által közölt adóerő képesség nyilvántartása alapján differenciált.

12000-24000 Ft/fő adóerő képesség esetén - melybe Balatonhenye település beletartozik - 1.500.000 Ft a maximálisan igényelhető támogatási összeg.

A pályázat benyújtásának határideje 2021. november 19.

A pályázat benyújtandó tartalmi követelményei között szerepel a Képviselő-testületi határozat a településterv elkészítésének megkezdéséről.

Balatonhenye Község Önkormányzata a településrendezési eszközök elkészítésére vonatkozóan szerződést kötött a Laposa Műhely Kft.-vel, mely szerződésben foglaltak egy részének teljesítése már annak megfelelően, határidőben megtörtént, azonban fenti jogszabály változás okán a Megbízott kezdeményezte a szerződés módosítását akként, hogy az új jogszabálynak megfelelő településterv elkészítéséről gondoskodik, így annak megfelelően módosítaná a szerződést az Önkormányzattal.

A Képviselő-testület 29/2021. (VIII. 05.) számú határozatával döntött a szerződés módosításáról, a településterv új jogszabály szerinti elkészítéséről. A döntést követően, 2021. augusztus 5. napján kelt, a meglévő szerződést kiegészítő megállapodás aláírásra került.

Jelen döntéssel a Képviselő-testület megerősíti a szándékát a tekintetben, hogy a Korm.rendeletnek megfelelően készíti el Balatonhenye község településtervét.

Továbbá dönteni szükséges a nevezett pályázaton való részvételről.

Kérem, hozzák meg döntésüket.

***Határozati javaslat:***

**BALATON HENYE KÖZSÉG ÖNKORMÁNYZATA
KÉPVISELŐ-TESTÜLETÉNEK

…/2021. (...) HATÁROZATA**

**Balatonhenye község településtervének elkészítéséről**

Balatonhenye Község Önkormányzat Képviselő-testülete a 419/2021. (VII.15.) Korm. rendelet előírásainak megfelelő településterv elkészítéséről gondoskodik.

A Képviselő-testület elhatározza a kistelepülési településtervek elkészítésének támogatására kiírt pályázaton való részvételt.

Felhatalmazza a Polgármestert, hogy a pályázat benyújtásáról gondoskodjon.

**Felelős**: Kulin Miklós György, polgármester
**Határidő**: 2021. november 19.